Communitas » Verhale van Hoop vir Advent
TuisbladTaakspanne Gemeentebegeleiding Gemeenteprosesse Advent Verhale van Hoop vir Advent
Die eerste verhaal is van ‘n gemeenteleier wat vertel hoedat daar in hierdie jaar nuwe verhoudings gebou is tussen ‘n VG en NG gemeente. Na al die teleurstelings van nog ‘n jaar is Advent ook ‘n tyd om te luister na verhale van hoop. Soos Advent vorder hoop ons dat die hoop in ons sal groei en sterker word soos wat Paulus vir die gemeente bid in Rom 15. Nuwe LUR: ‘Ek gaan niks verander aan Lesufi se plan’ | Netwerk24
Deur Bonolo Selebano 30 Mei 2019 17:00
Nomantu Nkomo-Ralehoko praat met die media nadat sy Donderdag in Johannesburg as LUR vir onderwys in Gauteng beëdig is. Links van haar is Steve Mabona, woordvoerder van die departement van onderwys in Gauteng. Foto: Christiaan du Plessis
Sy gaan beslis die stokkie aanvat by Panyaza Lesufi, haar voorganger, wat taal in skole en die soneringsbeleid betref, sê Nomantu Nkomo-Ralehoko, Gautengse LUR vir onderwys.
Die nuwe LUR is Donderdag in Johannesburg saam met haar kollegas in die uitvoerende raad van David Makhura, Gautengse premier, beëdig.
Nkomo-Ralehoko sê die strukturele voorregte wat vasgelê is in taalpraktyke by sommige Gautengse skole is ’n saak “na aan haar hart”.
Sy sê Lesufi het weggedoen met beleid wat die kultuur van apartheid omarm en sy gaan nie daarvan afwyk nie.
“Ek is bereid om alles te doen wat hy gedoen het. Ek gaan niks in daardie stelsel verander nie insluitend die een (taalbeleid), want dit is toevallig een van my belangstellings en ek gaan dit najaag.”
Nkomo-Ralehoko sê sy gaan ook nie terugdeins van die toelatingsbeleid nie.
Lesufi het in sy termyn die toelatingsbeleid verander sodat skole nie meer voorkeur kan gee aan leerlinge binne ’n sekere geografiese gebied nie. Hy het ook die herbenaming van skole met sogenaamde koloniale en apartheidsera-name goedgekeur. Meer onlangs is die Hoërskool H.F. Verwoerd in Pretoria na die Rietondale Secondary School verander. Lesufi se nalatenskap is ook die omskakeling van meer as 100 skole wat of Afrikaans- of dubbelmedium was na Engelsmedium-skole.
Die drukgroep AfriForum het Lesufi daarvan beskuldig dat hy Afrikaans as onderrigtaal probeer uitwis en Nkomo-Ralehoko gewaarsku om nie Afrikaanse skole te viktimiseer nie.
“Ons hoop sy gee erkenning en respek aan alle skole in Gauteng. Lesufi het ’n polities-gemotiveerde agenda gehad en ons hoop sy is nie ook polities gemotiveerd nie,” sê Carien Bloem, hoof van onderrig by AfriForum. “Sy moet eerder fokus op probleme. Ons sou graag ’n vergadering met haar wou hê sodat ons op gelyke grond kan staan,” sê Bloem.
Meer oor: Panyaza Le­Sufi | Gauteng | Lur
Gemengde gevoelens oor Lesufi se nuwe pos